مولانا عباس انصاری:

عام شہریوں پر گولیوں کی بوچھاڑ لاقانونیت کی بدترین مثال ہے

جموں و کشمیر اتحاد المسلمین کے سربراہ نے انڈین فورسز کی جارحیت کو افسوسناک قرار دیتے ہوئے کہا کہ عام شہریوں پر براہ راست گولیوں کی بوچھاڑ کرنا لاقانونیت کی بدترین مثال اور خونین باب ہے۔

خبر کا کوڈ: ۴۳۸۹۱۲

تاریخ: ۱۷ اسفند ۲۰۱۸ - ۱۳:۲۰

رسا ایجنسی کی رپورٹ کے مطابق، جموں و کشمیر اتحاد المسلمین کے سربراہ مولانا محمد عباس انصاری نے فورسز کی جارحیت کو افسوسناک قرار دیتے ہوئے کہا کہ عام شہریوں پر براہ راست گولیوں کی بوچھاڑ کرنا لاقانونیت کی بدترین مثال اور خونین باب ہے۔

اس دوران انجمن شرعی شیعیان کے سربراہ آغا سید حسن نے کہا کہ بھارتی فورسز آپریشن آل آوٹ کے نام پرکشمیری حریت پسند قوم کی نسل کشی میں مصروف عمل ہے۔

انہوں نے کہا کہ بھارت کی موجودہ برسر اقتدار فرقہ پرست جماعت کشمیر میں قتل و غارتگری کا سلسلہ تیز کرکے اپنے عوام دشمن اقدامات سے بھارتی عوام کی توجہ ہٹانے کی کوشش کر رہی ہے۔

درایں اثنا جموں و کشمیر پیروان ولایت کے سربراہ مولانا سبط محمد شبیر قمی نے بھی عام شہریوں اور عسکریت پسندوں کو خراج پیش کرتے کہا کہ بھارت کے ان ہتھکنڈوں اور حربوں سے تحریک آزادی کچلنے والی نہیں ہے۔ /۹۸۸/ ن۹۴۰